Дидона и Еней
Дидона и Еней () е опера в 3 действия от Хенри Пърсел. Завършена е през 1685 г. Либретото е написано от популярния по онова време поет Нахум Тейт по мотиви от „Енеида“ на Вергилий.

Това е единствената истинска опера на Пърсел, и се приема за първата английска опера. В композицията, освен елементи от бароковата музика, могат да се открият и мотиви от шотландския фолклор и готическата музика. Хорът играе ролята на говорител и коментира действието.

Поради многото си осъвременявания и естетически промени, днес операта не е напълно запазена в оригинал, а голяма част от увертюрата липсва.

Действащи лица 
 Дидона (основателка на Картаген) - мецо-сопрано
 Еней (Принц на Троя) - тенор
 Белинда – сопрано
 Втора дама – сопрано
 Магьосница – контраалт
 Дух – контратенор
 Мореплавател – тенор

Сюжет 
Операта разказва за обречената любов на картагенската кралица Дидона към принца на Троя - Еней. Злата магьосница, която не одобрява вмешателството на Дидона, се оказва пречка за отношенията им. Финалът е трагичен – Дидона се самоубива.

Външни препратки 
 Analyse de l'oeuvre, iconographie, etc. 

Опери
Музика в Англия
Опера във Великобритания
Картаген в културата и изкуството